Neljapäevast alates enam naastrehvidega sõita ei või. Foto: Urmas Lauri
Maanteeamet tuletab meelde, et 1. maiks peavad kõigil autodel all olema suverehvid, mistõttu ei tasuks rehvivahetusega enam viivitada.
Vastavalt majandus- ja kommunikatsiooniministri 13.06.2011. a määruse nr 42 „Mootorsõiduki ja selle haagise tehnonõuded ning nõuded varustusele” lisale 1 ja 2 võib naastrehve sõidukil kasutada 15. oktoobrist kuni 31. märtsini.
Talviste tee- ja ilmastikuolude esinemise korral võib naastrehve kasutada 1. oktoobrist kuni 30. aprillini.